Es reprenen les obres de rehabilitació del Ceip Benipeixcar
19 maig 2020

## Es reprenen les obres de rehabilitació del Ceip Benipeixcar19 maig 2020Última actualització: 14 juliol 2025

![](../gestion/img/WhatsApp-Image-2020-05-18-at-19.45.24.jpeg)  
  

El **vicealcalde i regidor d’Urbanisme, Josep Alandete**, i la **regidora d'Educació, Carmen Fuster**, han anunciat la represa de les obres de rehabilitació del Ceip Benipeixcar, incloses al Pla Edificant de la Conselleria d’Educació, després que l’empresa constructora decidira paralitzar els treballs a finals de març, de forma preventiva, per garantir la seguretat dels treballadors front la COVI-19.

_“S'Hi ha adaptat la planificació de les obres a la nova situació sense alumnat i es mantenen les previsions de finalització d'obra per a finals del mes d'agost. A més, s'han establit itineraris de seguretat d'acord amb la direcció del centre per poder compatibilitzar l'assistència puntual de pares al recinte evitant qualsevol risc de contagi”_, ha assegurat Alandete.

Carmen Fuster ha afirmat que _“tot i la situació que vivim amb la crisi de la COVID-19, el Pla Edificant continua fent passos cap endavant per avançar fins a aconseguir l'objectiu que tenim com a govern que no és un altre que tots els centres educatius públics de Gandia tinguen les millors instal·lacions possibles i que el nostre alumnat puguen preparar el seu futur en bones condicions"._

Les obres tenen un pressupost global de 376.000 €

[Twittear](https://twitter.com/share)